**REGULAMENT**

**privind procedura de stabilire a artiștilor care vor participa la vizita în Islanda**

**în cadrul proiectului de restaurare și revitalizare a Școlii Pittner**

1. **Scopul procedurii de stabilire a participanților la vizita în Islanda**

Procedura de stabilire a participanților la vizita în Islanda în cadrul proiectului **Restaurarea și revitalizarea patrimoniului cultural – Centru expozițional și de evenimente „Școala Pittner”, Municipiul Reșița** vizează exclusiv artiștii vizuali în viață, urmărind inițierea unei interacțiuni cu partenerii de la organizația Rösk, din Islanda. Rezidența în Islanda va contribui, fără îndoială, la îmbogățirea limbajului vizual contemporan al artiștilor selectați, aceasta reflectându-se în viitoarele lucrări de artă. Selecția presupune desemnarea a 4 artiști aferenți activităților desfășurate de Municipiul Reșița (promotor de proiect).

1. **Obiectul procedurii**

Obiectul procedurii constă în desemnarea artiștilor vizuali care vor participa la vizita în Islanda. Procedura va fi deschisă artiștilor vizuali români, originari din România, originari din Uniunea Europeană și originari din spațiul extra comunitar, denumiți în continuare „ofertanți” sau „artiști”, activi pe scena de artă contemporană locală, națională și internațională, indiferent de mediul în care lucrează.

**Perioada vizitei în Islanda va fi aprilie 2024.**

**Proceduri utilizate**: Selecția va fi realizată de către un juriu conform dispozițiilor prezentului regulament.

**Limba de desfășurare a procedurii**

Lucrările juriului se vor desfășura în limba română si în limba engleză, prin urmare documentația de participare va fi transmisă de ofertanți în limba română și în limba engleză. Raportul juriului va fi redactat în limba română și în limba engleză și va fi semnat de toți membrii juriului.

**Juriul**

Evaluarea documentelor de calificare, respectiv selecția artiștilor se vor realiza de către un Juriu de specialitate, numit prin decizie a conducătorului Autorității Contractante, format din 5 membri titulari și un supleant, în a cărui componență se vor regăsi reprezentanți ai Autorității Contractante, reprezentanți ai partenerilor, specialiști desemnați de către filiala locală a Uniunii Artiștilor Plastici. Președintele juriului se alege prin consens la începutul lucrărilor.

Juriul va fi format din :

1. **Hotnogu Dorinel** - responsabil cultural - proiect Restaurarea și revitalizarea patrimoniului cultural – Centru expozițional și de evenimente „Școala Pittner”, Municipiul Reșița
2. **Comora Ișfan Petronela** - responsabil comunicare - proiect Restaurarea și revitalizarea patrimoniului cultural – Centru expozițional și de evenimente „Școala Pittner”, Municipiul Reșița
3. **Lucian Chiș** – șef serviciu – Direcția de achiziții publice Municipiul Reșița
4. **Thora Karlsdottir** – partener Rösk - proiect Restaurarea și revitalizarea patrimoniului cultural – Centru expozițional și de evenimente „Școala Pittner”, Municipiul Reșița
5. **Ada Cruceanu** – UAP Reșița

**Supleanți**:

1. **Alina Săftulescu** – Șef Birou Comunicare Municipiul Reșița

\*Lucrările juriului se vor desfășura în sistem hibrid (fizic și online).

\*Toți membrii titulari ai juriului participă la toate sesiunile de jurizare.

Dacă un membru titular al juriului se află în imposibilitatea de a participa la jurizare, acesta poate fi înlocuit în respectiva ședință de membrul supleant. Absența la mai mult de 2 (două) ședințe ale juriului de către un titular atrage înlocuirea de drept a acestuia cu membrul supleant, care își va exercita atribuțiile aferente până la finalizarea concursului.

Juriul este suveran. Decizia sa nu poate fi contestată, Autoritatea Contractantă va desemna pe baza deciziei juriului lista nominală cu participanții la vizita în Islanda. Fiecare membru al juriului are un vot. Deciziile juriului se iau prin vot majoritar. Juriul are următoarele îndatoriri și responsabilități:

- Juriul va verifica îndeplinirea condițiilor formale de transmitere a ofertelor potrivit regulamentului și dacă fiecare ofertă cuprinde toate documentele de participare cerute prin regulament, precum și modul de prezentare a acestora și gradul de completare a informațiilor solicitate;

- Juriul își stabilește de comun acord metodologia de lucru;

- Juriul evaluează toate ofertele depuse în baza criteriilor de calificare și selecție;

- Juriul stabilește o ierarhie finală în baza căreia Autoritatea Contractantă va stabili lista cu participanții la vizita în Islanda

- Juriul întocmește și înaintează către Autoritatea Contractantă „Raportul juriului” privind desfășurarea lucrărilor și rezultatele selecției, explicând alegerile făcute și incluzând recomandările sale către Autoritatea Contractantă. „Raportul juriului” este un document întocmit în limba română și în limba engleză semnat de către toți membrii juriului.

1. **Participarea la procedura de achiziție**

**Calitatea de ofertant**

Ofertanții pot fi artiști vizuali români (originari din România, originari din Uniunea Europeană sau originari din spațiul extra comunitar) activi pe scena de artă contemporană locală, națională și internațională, indiferent de mediul în care lucrează.

Ofertanții trebuie să facă o propunere de proiect viitor în care să includă acumulările datorate vizitei în Islanda si care să se reflecte în mod semnificativ practica lor artistică.

Următoarele persoane nu au dreptul să participe la selecție:

a) Membrii Juriului;

b) Persoanele angajate în cadrul Autorității Contractante sau implicate în derularea proiectului (ex. partenerii Euroland Banat și Rösk, furnizori de servicii în cadrul proiectului)

c) Rudele până la gradul III inclusiv ale persoanelor menționate la punctele (a) și (b).

Prin participarea la procedura de achiziție, ofertanții sunt de acord să se conformeze prezentului Regulament.

**Documentele de participare depuse de ofertanți**

Solicitările de participare vor fi însoțite de următoarele documente:

a) Curriculum Vitae (în format .pdf/ .doc/ sau echivalent, 4.000-8.000 semne, cu spații);

b) portofoliu digital (în format . pdf/ .doc/ sau echivalent, max. 10 MB), conținând informații despre lucrările produse în practica artistică proprie, realizate în orice mediu, după cum urmează: reproduceri fotografice, stop cadre din materiale video, mostre de artă sonoră, schițe de instalare, scenarii de performance, link-uri la site-ul propriu al artistului, sau la baze publice de date (tip Vimeo, youtube); precum și orice alte materiale considerate relevante pentru munca de jurizare – cu respectarea formatelor acceptate și a maximului de MB;

c) eseu din care să rezulte modul în care vizita în Islanda îi va fi folositoare pentru practica lui artistică și de asemenea felul în care o va integra. Un potențial proiect care ar putea să urmeze după vizită și ar urma să aibă loc la Casa Pittner

d) declarație pe proprie răspundere (semnată și scanată) din care să rezulte că:

(i) participantul este aplicantul iar lucrările exemplificate sunt realizate de el,

proprietarul de drept al lucrărilor;

(ii) a citit și este de acord cu prevederile Regulamentului.

Dosarul de participare se trimite în format digital, direct sau prin wetransfer.com la adresa de e-mail: arta.contemporana@primariaresita.ro până la data indicată în calendarul selecției.

**Condiții de admitere în jurizare a ofertelor**

Pentru a fi admise în jurizare, ofertele trebuie să respecte:

- dispozițiile prezentului Regulament;

- termenul de predare;

- cerințele de prezentare a documentelor de participare.

Abaterile constatate de Juriu și care conduc automat la respingerea unei oferte sunt:

- depășirea termenului limită stabilit în calendarul procedurii – data și ora – de predare;

- trimiterea la o altă adresă decât cea stabilită prin anunțul de participare și regulament.

Alte abateri constatate de către juriu care pot conduce la decizia juriului de eliminare din jurizare a unei oferte sunt:

- lipsa unuia dintre documentele de participare cerute de Regulament;

- completarea neconformă sau incompletă a unuia sau mai multor documente solicitate.

După expirarea termenului limită de predare, se va întocmi un proces verbal în care se va consemna modul de îndeplinire a condițiilor prevăzute mai sus. Ofertele care nu îndeplinesc condițiile stabilite vor fi respinse.

1. **Desfășurarea selecției**

**Lansarea procedurii**

Data inițierii procedurii de selecție competitivă este reprezentată de data de publicare a anunțului pe site-ul Autorității Contractante ([www.primaria-resita.ro](http://www.primaria-resita.ro)), secțiunea „Selecție artiști pentru vizita în Islanda”. Pagina va conține prezentarea generală a procedurii în limba română și în limba engleză, publicarea răspunsurilor la cele mai frecvente întrebări, anunțarea rezultatelor jurizării, alte anunțuri relevante.

**Modul de desfășurare a selecției**

Selecția se va desfășura în doua etape după cum urmează:

- Etapa I – această etapă este destinată calificării artiștilor, cei interesați vor transmite dosarele de înscriere ce vor conține documentele solicitate;

Documentele vor fi verificate tehnic și evaluate după criteriile de calificare, declinate în tabelul de mai jos. În urma evaluării dosarelor de participare, Juriul va elabora lista artiștilor calificați pentru evaluare.

- Etapa II

Urmează evaluarea lucrărilor care se va face după criteriile declinate în tabel.

- În urma evaluării membrii Juriului vor întocmi lista finală a participanților la vizita din Islanda și vor întocmi procesul verbal de jurizare, cuprinzând motivarea alegerilor făcute și recomandările către Autoritatea Contractantă.

**Criteriile de evaluare și selecție sunt:**

1. Anvergura artistului: *15 puncte*

2. Semnificația artistului pentru istoria, teoria și critica de artă: *15 puncte*

3. Apartenența la un grup subreprezentat / fenomen alternativ: *10 puncte*

4. Calitatea artistică a lucrării / lucrărilor: *25 puncte*

5. Completarea imaginii despre practica (relevantă) a artistului și despre istoria artei contemporane în România: *25 puncte*

6. Adecvarea în eseu a justificării participării la vizită : *10 puncte*.

***Etapa I - calificarea ofertanților***

Juriul are obligația de a evalua ofertele depuse în baza criteriilor de calificare, evaluare și selecție prevăzute.

În urma evaluării dosarelor de participare, Juriul va elabora lista artiștilor calificați.

***Etapa a II- a - evaluarea și selecția participanților***

În această etapă sunt evaluate propunerile artiștilor calificați în prima etapă, acordând punctajul corelat cu aprecierea factorilor de evaluare din tabelul de mai jos:

| Criteriu + factori de evaluare | Apreciere | Punctaj |
| --- | --- | --- |
| 1. **Anvergura artistului**Reprezentativitate pe plan regional, național și internațional:- Reprezentativitate pentru dinamica culturală a ultimilor 30 de ani (teme și discursuri sociale, economice și politice recente, care sunt sau pot deveni importante în scrierea istoriei artei)- prezența în colecții de stat și particulare din România și din străinătate- participarea la proiecte de anvergură în România și în străinătate (rezidențe, expoziții etc.)Reprezentativitatea pentru temele/ preocupările/ urgențele AC în relație cu practicile și teoriile referitoare la arta contemporană | ridicată | 11-15 |
| medie | 6-10 |
| scăzută | 1-5 |
| **2. Semnificația artistului pentru istoria, teoria și critica de artă**- Prezența autorului în literatura de specialitate din România și din străinătate, și/sau în literatura care contribuie la reformularea/ dezvoltarea istoriei și teoriei artei în România | ridicată | 11-15 |
| medie | 6-10 |
| scăzută | 1-5 |
| **3. Apartenența la sau reprezentarea unui grup subreprezentat / fenomen alternativ**- opera este reprezentativă pentru/în raport cu un grup/o comunitatesubreprezentată (în istoriografie, în spațiul cultural împărtășit depublicul larg) sau marginalizate social- opera are un caracter documentar semnificativ în raport cufenomenul/grupul reprezentatCalitatea muzeală a lucrării/lucrărilor este clară, chiar fără contextuloferit de grup sau fenomen | deplin | 8-10 |
| parțial | 4-7 |
| limitat | 1-3 |
| **4. Calitatea artistică a lucrării / lucrărilor**.- dimensiunea inovatoare și gradul de consacrare (istoricul lucrării – expunere, tratarea ei în texte de specialitate)- calitatea/originalitatea execuției tehnice, starea de conservaredeclarată, materialele utilizate (gradul de fragilitate/perisabilitate/efemeritate), după caz- reprezentativitatea lucrării pentru temele/preocupările/urgențelepracticilor și teoriilor cu privire la arta contemporană și posibilitatea de a deveni un reper în scrierea istoriei artei (păstrarea relevanței în timp a lucrării) | ridicată | 20-25 |
| medie | 11-19 |
| scăzută | 1-10 |
| **5. Completarea imaginii despre practica (relevantă) a artistului**- lucrare reprezentativă pentru o generație/grupare/fenomen artistic- artist a cărui operă necesită prezentarea în colecție- importanța pentru misiunea AC de inițiere a unei colecții de artă locale;- importanța valorii documentare în raport cu preocuparea ACpentru dezvoltarea fondului său documentar- valoarea de promovare/de schimb cultural (în viitoare parteneriate cu alte instituții de profil) | reprezentativă | 20-25 |
| parțialreprezentativă | 11-19 |
| limitatreprezentativă | 1-10 |
| **6. Adecvarea justificării propunerii** | mare | 8-10 |
| mediu | 4-7 |
| mică | 1-3 |

Punctajul total al lucrării se calculează prin însumarea punctajelor obținute în urma aplicării fiecărui factor de evaluare. Punctajul total maxim ce poate fi acordat unei propuneri este de 100 de puncte.

În urma evaluării și selecției membrii Juriului vor întocmi lista finală a artiștilor propuși pentru a participa la vizita în Islanda, alături de procesul verbal de jurizare, cuprinzând motivarea alegerilor făcute și recomandările către AC. Artiștii care au fost selectați de către Juriu vor fi contactați individual de către reprezentanții AC pentru a participa la vizita în Islanda. La încheierea acestei etape, AC va publica lista finală.

**Confidențialitate.** Niciun ofertant nu are dreptul de a contacta membrii juriului în legătură cu procedura de selecție. Organizatorul poate fi contactat cu privire la procedura de selecție numai în scris la adresa indicată mai sus. Membrii juriului au obligația de a păstra confidențialitatea deliberărilor juriului. Ședințele de lucru ale juriului nu sunt publice. Nu este permis accesul altor persoane la lucrările juriului.

Membrii juriului și toate celelalte persoane implicate în procesul de jurizare sau care vor fi implicate în primirea și verificarea proiectelor vor da declarații de confidențialitate și că nu se află în situație de conflict de interese.

**Prelucrarea datelor cu caracter personal**

Tuturor ofertanților la selecția competitivă le sunt garantate drepturile în conformitate cu *Regulamentul (UE) 2016/679 al* *Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date*, iar Organizatorul se angajează să îndeplinească toate condițiile stabilite de lege, aplicabile prezentei proceduri, pentru protecția drepturilor artiștilor.

Datele personale ale ofertanților vor rămâne în arhiva documentară a Autorității Contractante. Datele personale ale artiștilor ale căror lucrări au fost selectate pentru achiziție de către Juriu vor fi transferate în contabilitatea Autorității Contractante, în conformitate cu prevederile legislației fiscale.

**Calendarul selecției**

|  |  |
| --- | --- |
| Activitate | Perioada / data publicării pe pagina selecției([www.primaria-resita.ro](http://www.primaria-resita.ro)) |
| Lansarea oficială a selecției  | 02.04.2024 |
| Data limită pentru transmiterea dosarelor de înscriere | 07.04.2024 |
| Verificarea ofertelor | 08.04.2024 |
| ETAPA I - calificarea artiștilor (prima sesiune de jurizare, online) | 08.04.2024 |
| ETAPA a II-a - evaluarea și selecție a artiștilor (a doua sesiune de jurizare) | 09.04.2024 |
| Publicarea listei finale a artiștilor și a componențeinominale a juriului | 10.04.2024 |

*Data și ora limită se consideră potrivit orei oficiale pe teritoriul României.*

Consilier cultural, Primar,

Dorinel Hotnogu Ioan POPA